చెన్నై: జాతీయ చలన చిత్ర పురస్కారాల్లో తమిళ సినిమా మళ్లీ మెరిసింది. 2016 ఏడాదికిగాను శుక్రవారం న్యూఢిల్లీలో ప్రకటించిన 64వ జాతీయ పురస్కారాల్లో కోలీవుడ్కి ఆరు అవార్డులు దక్కాయి. గతేడాది కంటే ఈసారి ఒక అవార్డు ఎక్కువ కావడం విశేషమైతే... టెక్నీషియన్లకే జాతీయ పట్టం లభించడం మరో విశేషం. ఈసారి నటన విభాగంలో ఒక్క అవార్డు రాలేదు. కవి పేరరసు వైరముత్తు ఉత్తమ గేయ రచయితగా ఏడోసారి జాతీయ అవార్డు అందుకుని రికార్డు సృష్టించగా, సమకాలీన రాజకీయాల్లోని చెడుని ఎత్తిచూపుతూ దర్శకుడు రాజ్మురుగన తెరకెక్కించిన ‘జోకర్’ ఉత్తమ తమిళ చిత్రం, ఉత్తమ గాయకుడి విభాగాల్లో, విక్రమ్ కుమార్ దర్శకత్వంలో సూర్య నటించిన ‘24’ ఉత్తమ ప్రొడక్షన్ డిజైన్, ఉత్తమ సినిమాటోగ్రాఫర్ విభాగంలో అవార్డులు గెలుచుకున్నాయి. ఆరో పురస్కారంగా నిర్మాత, రచయిత ధనంజయన్ ఉత్తమ సినీ విమర్శకుడిగా ఎంపికయ్యారు.భారతీయ సినిమా దిగ్గజ సినీ గేయ రచయితల్లో ఒకరైన కవి పేరరసు వైరముత్తు ఏడోసారి పురస్కారానికి ఎంపికై అత్యధిక జాతీయ పురస్కారాలు గెలచుకున్న తొలి గేయ రచయితగా రికార్డు సృష్టించారు. విజయ్ సేతుపతి హీరోగా శీనురామస్వామి తెరకెక్కించిన ‘ధర్మదురై’ చిత్రంలో అద్భుతమైన సాహిత్యంతో కూడిన ‘ఎందపక్కమ్ కానుంబోదు వానం ఒండ్రు, నీ ఎంద పాదై యేగుంబోదుమ్ ఊర్గళ్ ఉండు...’ అనే పాట వైరముత్తు కీర్తిసిగలో మరో మైలురాయిని చేర్చింది. ఇంతకుముందు ‘ముదల్ మరియాదై’ (అన్ని పాటలు - 1986), ‘రోజా’ (చిన్ని చిన్న ఆసై - 1993), ‘కరుత్తమ్మ’, ‘పవిత్ర’ (1995), ‘సంగమమ్’ (2000), ‘కన్నత్తిల్ ముత్తమిట్టాల్’ (2003) ‘వాగై సూడవా’ (2011) చిత్రాలకు ఆయన జాతీయ అవార్డులు అందుకున్నారు. ఏడో పురస్కారంపై వైరముత్తు స్పందిస్తూ... ‘మనకు అవార్డు వచ్చినందువల్ల కలిగే సంతోషం ఒకరోజే. అయితే ఆ అవార్డు మన బాధ్యతను పెంచుతుంది. కళ ద్వారా ప్రజలకి వినోదాన్నీ పంచవచ్చు, విద్యావంతుల్నీ చేయవచ్చు. కళ ద్వారా విద్యావంతుల్ని చేయడం సులభం కూడా. నేనే ఏ పాట రాసినా ప్రజల్లో చైతన్యం తీసుకురావాలనే ఆలోచిస్తాను’ అని పేర్కొన్నారు.
chennai: jaateeya chalana chitra puraskaaraallo tamila sinima malli merisindi. 2016 edaadikigaanu sukravaaram newdhilleelo prakatinchina 64va jaateeya puraskaaraallo kolivudki aaru avaardulu dakkayi. gatedadi kante eesaari oka avaardu ekkuva kaavadam visheshamaithe... techneesianlake jaateeya pattam labhinchadam maro visesham. eesaari natana vibhaagamlo okka avaardu raledu. kavi paerarasu vairamuttu uttama geya rachayitagaa edosari jaateeya avaardu andukuni rikaardu srushtinchagaa, samakaaleena raajakeeyaalloni cheduni ettichuuputuu darsakudu rajmurugana terakekkinchina ‘jokar’ uttama tamila chitram, uttama gayakudi vibhaagaallo, vikram kumar darsakatvamlo suurya natinchina ‘24’ uttama production dizine, uttama cinematographer vibhaagamlo avaardulu geluchukunnaayi. aaro puraskaaramgaa nirmaata, rachayita dhananjayan uttama cinee vimarsakudigaa empikayyaaru.bhaarateeya sinima diggaja cinee geya rachayitallo okaraina kavi paerarasu vairamuttu edosari puraskaaraaniki empikai atyadhika jaateeya puraskaaraalu gelachukunna toli geya rachayitagaa rikaardu srushtinchaaru. vijay setupati heeroga sheenuraamaswaami terakekkinchina ‘dharmadurai’ chitramlo adbhutamaina saahityamtho kuudina ‘endapakkam kaanumbodu vaanam ondru, nee enda paadai yegumbodum oorgal undu...’ ane paata vairamuttu keertisigalo maro mailuraayini cherchindi. intakumundu ‘mudal mariyaadai’ (anni paatalu - 1986), ‘roja’ (chinni chinna aasai - 1993), ‘karuttamma’, ‘pavitra’ (1995), ‘sangamam’ (2000), ‘kannattil muttamittal’ (2003) ‘vaagai sudava’ (2011) chitraalaku aayana jaateeya avaardulu andukunnaru. edo puraskaarampai vairamuttu spandistuu... ‘manaku avaardu vachinanduvalla kalige santosham okaroje. ayithe aa avaardu mana baadhyatanu penchutundi. kala dwara prajalaki vinodaannii panchavacchu, vidyaavantulnii cheyavachu. kala dwara vidyaavantulni cheyadam sulabham kuudaa. nene e paata rasina prajallo chaitanyam teesukuraavaalane aalochistaanu’ ani perkonnaru.